  Туспуктэм: Григорий Фомин Наталия Сильвестрова Удмуртиын Дышетӥсьлэн но визьнодасьлэн аразы «Земский учитель» программая куриськонъёсты кутон кутскиз. Со сярысь элькун тӧролэн но кивалтэтлэн пресс-службазы ивортӥз. Куриськонъёсты 11 толшорысен кутыны кутскизы. Ужкагазъёсты 25 куартолэзёзь келяны луэ Программае 55 аресозь шор ёзо ӧнер яке вылӥ образованиен дышетӥсьёс пыриськыны быгато. «Земский учитель» ӵектосын вормись кулэ луоз: - Удмуртиысь гуртэ, каргуртэ яке 50 сюрслэсь ӧжыт улӥсен каре али улон яке ужан интыысьтыз 50 иськемлэсь кыдёке улыны выжыны; - шор ёзо дышетсконние дышетӥсен ужаны интыяськыны, арняаз быдэстоно уж 18 часлэсь ӧжыт лыны кулэ ӧвӧл ; - вить ар ӵоже со школаын ужаны; Вож нуныен пукон отпуск ужанэ уг пыры. Соку дышетӥсен ужан огъякылэз азьланьтон сярысь нимысьтыз тупанкыл гожто. Таяз арын куинь буш уж инты вань – Эграысь 4 номеро школаын математикая дышетӥсь, Кезысь 2 номеро школаын англи кылъя дышетӥсь, Ува ёросысь 1 номеро школаын ӟуч кылъя но литературая дышетӥсь. Уже интыяськем муртлы 1 миллион манет сётозы. Программае пыриськон понна ужкагазъёс сярысь Удмуртиысь дышетонъя но тодосъя министерстволэн сайтаз но «Земский учитель» федерал порталын тодматскыны луоз. «Земский учитель» программа «Образование» йӧскалык ӵектос улсын быдэстӥське. Удмуртия программае куинетӥзэ пыриське ни. 2020-тӥ арысен элькунысь пӧртэм ёросъёсаз 27 дышетӥсьёс вуизы. Тодэ вайытом, 2021-тӥ арын 13 интылы 40 куриськон вуиз.  Тегъёс: Удмуртия Земскийучитель дышетӥсьёс школаос  